KTAMส่งกองทุน6เดือนขายจ่าย3.45%
บลจ.กรุงไทย ส่งกองทุนตราสารหนี้ในประเทศขาย 6 เดือน จ่าย 3.45% ต่อปี
17 ต.ค. 2554

บลจ.กรุงไทย ส่งกองทุนตราสารหนี้ในประเทศขาย 6 เดือน จ่าย 3.45% ต่อปี  
นายสมชัย  บุญนำศิริ   กรรมการผู้จัดการ บริษัทหลักทรัพย์จัดการกองทุน  (บลจ.) กรุงไทย (KTAM )  เปิดเผยว่า บริษัทอยู่ระหว่างเปิดจำหน่ายกองทุนเปิดกรุงไทยสมาร์ท  อินเวส 6เดือน1( KTSIV6M1)  เสนอขาย 17-21 ต.ค.2554  อายุโครงการ 6 เดือน   
กองทุนมีนโยบายลงทุนในตราสารหนี้ภาคเอกชน  เงินฝาก และตราสารหนี้สถาบันการเงินในประเทศ ประกอบด้วย  ธนาคารทิสโก้   , ธนาคารธนชาต  และตั๋วแลกเงินของภาคเอกชน  โดยผู้ลงทุนจะได้รับผลตอบแทนประมาณ  3.45% ต่อปี
ทั้งนี้  ผลกระทบจากปัญหาเศรษฐกิจในยุโรปและสหรัฐซึ่งจะกระทบต่อภาคการค้าและการลงทุนในต่างประเทศ  รวมถึงผลกระทบจากวิกฤตการณ์น้ำท่วมในประเทศ ทำให้คาดการณ์ว่าการประชุมของคณะกรรมการนโยบายการเงิน (กนง)  จะคงอัตราดอกเบี้ยนโยบาย และหากปัญหาทั้งในและต่างประเทศยังมีความรุนแรง จนส่งผลต่อการชะลอตัวทางเศรษฐกิจในปีหน้า  ก็จะเป็นตัวแปรทำให้ กนง. ต้องปรับเปลี่ยนนโยบายการเงินให้มีความผ่อนคลายเพิ่มขึ้น กองทุนนี้จึงเหมาะสำหรับลงทุนในระยะสั้นและผู้ที่รับความเสี่ยงได้ในระดับต่ำ